দৈনিক স্বদেশ

দৈনিক স্বদেশ (ইংরেজি: The Dainik Swadesh) বাংলাদেশের একটি অধুনালুপ্ত দৈনিক পত্রিকা এবং এটি প্রাচীনতম দৈনিক বাংলা পত্রিকাগুলোর একটি। সত্তরের দশকের মাঝামাঝি পর্যন্ত এটি বাংলাদেশের অন্যতম জনপ্রিয় জাতীয় পত্রিকা হিসাবে ছিল। এটি ব্রডশিট আকারে বাদামি নিউজপ্রিন্ট কাগজে মুদ্রিত হত। কলাম সংখ্যা ৮ এবং নিয়মিত পৃষ্ঠা সংখ্যা ছিল ৮। দৈনিক স্বদেশের পূর্ব নাম ছিল দৈনিক পয়গাম (ইংরেজি: The Daily Paigam)। গল্প বলার, বিষয়বস্তু, মুদ্রণ এবং মেকআপের উদ্ভাবনী পদ্ধতির কারণে জনসাধারণের দৃষ্টি আকর্ষণ করতে সক্ষম হয়। ভারত বিভাগের পর ১৯৪৭ খ্রিষ্টাব্দের ১৮ আগস্ট চট্টগ্রাম থেকে ফয়েজ আহমেদ চৌধুরীর সম্পাদনায় প্রকাশিত দৈনিক পয়গাম পূর্ববাংলার প্রথম দৈনিক পত্রিকা। সে সময় পত্রিকাটি তেমন সারা জাগাতে পরেনি। পরবর্তীতে জাতীয়ভাবে মুজিবর রহমান খাঁর সম্পাদনা ও শহীদুল ইসলাম কতৃক পয়গাম প্রেস, ৯, গোপী কিষাণ লেন, উয়ারী (ওয়ারী), ঢাকা থেকে ২৬ পৌষ ১৩৬৯ (১০ জানুয়ারি ১৯৬৩) তারিখে ২ আনা মূল্যের ৮ পৃষ্ঠার এই পত্রিকাটি ১ম বর্ষ ১ম সংখ্যা মুদ্রিত ও প্রকাশিত হয়। পত্রিকাটির প্রতিষ্ঠাতা সম্পাদক ছিলেন তৎকালীন পূর্ব পাকিস্তানের গভর্নর মোনায়েম খানের বড় ছেলে এ এইচ এম আখতারুজ্জামান খান। পত্রিকাটির যুগ্ম সম্পাদক ছিলেন জাহাঙ্গীর মোহাম্মদ আদেল, কলামিস্ট আখতার-উল-আলম সহকারী সম্পাদক, এ এম জি মহিউদ্দীন বার্তা সম্পাদক এবং বার্তা বিভাগে উপ সম্পাদক ছিলেন ড. সাখাওয়াত আলী খান। পরবর্তীতে বার্তা সম্পাদক হয়েছেন সাংবাদিক সৈয়দ আসাদুজ্জামান বাচ্চু। জালাল উদ্দীন হায়দার ছিলেন ফটোসাংবাদিক। একসময় পত্রিকাটির সাংস্কৃতিক সম্পাদক ছিলেন দেওয়ান নজরুল। পয়গাম পত্রিকাটির অন্যতম আকর্ষণীয় পাতা ছিল নওনেহালের আসর (ছোটদের পাতা)। এ পাতার পরিচালক (মিতাভাই) ছিলেন শিশুসাহিত্যিক ও সাংবাদিক রফিকুল হক। পরে তিনি পত্রিকাটির শিফট ইনচার্জ হয়েছিলেন। এছাড়াও পত্রিকাটিতে রবিবারের বিচিত্রা, বুধবার মহিলা মজলিশ ও শুক্রবার মুসলিম জাহান পাতাও বিশেষ আকর্ষনীয় ছিল। জন্মলগ্ন থেকে পত্রিকাটি বাংলা ভাষা, সাহিত্য ও বাঙালি সংস্কৃতি বিকাশে বলিষ্ঠ ভূমিকা রেখেছে। ১৯৬৯ খ্রিষ্টাব্দের ২৪ জানুয়ারি ঢাকায় পূর্ণ হরতাল পালিত হয় এবং কারফিউর মধ্যেই বিক্ষুব্ধ জনতা সরকারি পত্রিকা দৈনিক পাকিস্তান, মনিং নিউজ ও দৈনিক পয়গাম অফিসে আগুন দেয়। তবে মুক্তিযুদ্ধকালীন সময়ে পাকিস্তান সরকারের বিরুদ্ধে শক্ত অবস্থান নেয়ায় প্রাণ দিতে হয়েছে পয়গামের ফিচার সম্পাদক খোন্দকার আবু তালেবকে। মুক্তিযুদ্ধের সময় সংবাদপত্র শিল্প ব্যাপক বিপর্যয়ের সম্মুখীন হয়। সংবাদপত্রটি যুদ্ধাপরাধীদের বিষয়ে প্রতিবেদন প্রকাশে গুরুত্বপূর্ণ ভূমিকা পালন করে, যেগুলো বাংলাদেশের যুদ্ধাপরাধ ট্রাইব্যুনালে প্রমাণ হিসেবে ব্যবহৃত হয়। পাকিস্তানের কাছ থেকে বাংলাদেশ স্বাধীন হওয়ার পরপরই পত্রিকাটির নাম পরিবর্তন করে রাখা হয় দৈনিক স্বদেশে। ১৯৭২ খ্রিষ্টাব্দের ৯ জানুয়ারি গোলাম সাবদার সিদ্দিকীর সম্পাদনায় পুনরায় এর প্রকাশনা শুরু হয়। স্বাধীনতার পর ১৯৭২ খ্রিষ্টাব্দে দৈনিক স্বদেশের মালিকানা বদল হয়। ঐ বছর ২২ জুন থেকে ঢাকার সাবেক দৈনিক পয়গাম পরবর্তীতে দৈনিক স্বদেশ পত্রিকার পরিচালনার কতৃত্ব ও দায়িত্ব গনপ্রজাতন্ত্রী বাংলাদেশ সরকার কতৃক নিয়োজিত প্রশাসক এম কোরবান আলীর হাতে ন্যস্ত করা হয়। পত্রিকাটির ভারপ্রাপ্ত সম্পাদকের দায়িত্বে নিয়োজিত হন মোস্তফা কামাল। বেশকিছু দিন ৬ পৃষ্ঠায় পরে ৮ পৃষ্ঠার পত্রিকাটির মুল্য হয় ২৫ পয়সা এবং স্বদেশ প্রেস, ৯, গোপী কিষাণ লেন, উয়ারী (ওয়ারী), ঢাকা থেকেই এম কোরবান আলী কতৃক প্রকাশিত হত। দৈনিক স্বদেশের নিয়মিত আয়োজনের সাথে সাময়িকী হিসেবে পূর্বের রবিবারের বিচিত্রার পাশাপাশি মঙ্গলবার মহিলা সমাজ এবং বৃহস্পতিবার মঞ্চ ও পর্দা অন্যতম আকর্ষণীয় পাতা ছিল। এম কোরবান আলী পত্রিকাটির সম্পাদক ও প্রকাশক ছিলেন ৫ ফেব্রুয়ারি ১৯৭৩ খ্রিষ্টাব্দ পর্যন্ত। এর পর ৬-১১ ফেব্রুয়ারি ভারপ্রাপ্ত সম্পাদক মোস্তফা কামাল কতৃক পত্রিকাটি প্রকাশিত হত। এরপর ১২ ফেব্রুয়ারি থেকে মোস্তফা কামাল সম্পাদক এবং কাজী আবদুল খালেক প্রশাসক হিসেবে নিয়োজিত হন। এছাড়াও পত্রিকাটিতে বিভিন্ন সময়ে যুক্ত ছিলেন হেদায়েত হোসেন, নাজিম উদ্দিন মানিক, গোলাম সোবহান সিদ্দিকী, সৈয়দ আমিরুজ্জামান, গোলাম সারওয়ার, হাসান হাফিজুর রহমান, হেদায়েত হোসাইন মোরশেদ, হাবিবুর রহমান মিলন, শিশুসাহিত্যিক আখতার হুসেন, আমানুল্লাহ কবির, বাশার মাহমুদ, আরেফিন বাদল প্রমুখ সাংবাদিক। পত্রিকাটিতে নিয়মিত লিখতেন গোলাম কবির, মেহেরুন নেসা, গীতিকবি মনিরুজ্জামান মনির, অসীম সাহা, আলী ইমাম, মুহম্মদ আবদুস সামাদ, আর্জুমান্দ বেগম নাজমা, ফজল-সাহাবুদ্দীন, আহসান হাবীব, শামসুর রহমান, ড. অজয় রায়, অধ্যাপক নুর মোহাম্মদ মিয়া, এম আর রুশো, শামসুল হক, দেওয়ান আবদুল হামিদ, ছৈয়দ মোস্তফা জামাল, সরদার ফজলুল করিম, দেবদাস আচার্য, প্রিন্সিপাল ইব্রাহীম খান, সুনীল কুমার নন্দী, নাজীম উদ্দিন মোস্তান, শামসুদ্দোহা চৌধুরী, আবেদ খান, শহীদ কদরী, মনোজ বসু, ড. নীলিমা ইব্রাহীম, আবুল ফজল, ডক্টর মযহারুল ইসলাম, বেলাল মোহাম্মদ, সুফিয়া কামাল, শ্যামল গঙ্গোপধ্যায়, হারুন-হাবীব, ওবায়দুল হক, আবদুর রব সেরনিয়াবত, ডক্টর আহমদ শরীফ, মীজানুর রশীদ, ডক্টর আনিসুজ্জামান, আবদুল হাই আল হাদী, শহীদুল হক, যোসেফ শতাব্দী, পিনাকী ভাদুড়ী, লায়লা সামাদ, জাহানারা চৌধুরী, কাজী সিরাজ, আবদুল গাফফার চৌধুরী, কামাল লোহানী, আল মাহমুদ, নির্মলেন্দু গুণ, শহীদ আশরাফ, মো. ইসমাইল-জবিউল্লাহ, বুলবুল চৌধুরী প্রমুখ। ১৯৭৩ খ্রিষ্টাব্দের ১৩ মে দৈনিক স্বদেশ বন্ধ করে দেয়া হয়। শেষপর্যন্ত ১৯৭৫ খ্রিষ্টাব্দের ১৬ জুন সরকারিভাবে প্রকাশিত দৈনিক ইত্তেফাক, দৈনিক বাংলা, দ্য বাংলাদেশ অবজারভার ও দ্য বাংলাদেশ টাইমস চারটি পত্রিকা ছাড়া সরকার অন্যসব পত্রিকার প্রকাশনা বন্ধ ঘোষণা করা হলে দৈনিক স্বদেশ বিলুপ্ত হয়ে যায়। দৈনিক স্বদেশ, ঘোষণা (১৯৭২-০৭-৩১)। "স্বদেশ জুলাই ১৯৭২ সালের পত্রিকার মূল কপি"। সংগ্রামের নোটবুক। পৃষ্ঠা ১।  হেলাল উদ্দিন আহমেদ এবং গোলাম রহমান (২০১২)। "সংবাদপত্র ও সাময়িকী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২০২৪-০৩-২২।  "নিয়ন্ত্রণেই সংবাদ-সাংবাদিকতার বিকাশ"। ভোরের কাগজ। ২০২৪-০২-১৫। সংগ্রহের তারিখ ২০২৪-০৩-২২।  শেখর দত্ত (২০২২-০২-০৫)। "সংবাদপত্রের একাল-সেকাল এবং সাম্প্রতিক দেশকাল"। সাম্প্রতিক দেশকাল। সংগ্রহের তারিখ ২০২৪-০৩-২২।  সৈয়দ আমিরুজ্জামান (২০২৩-০৫-২৩)। "বাংলা পত্রিকার ২০৫ বছর"। সারাবাংলা | sarabangla.net। সংগ্রহের তারিখ ২০২৪-০৩-২২।  আহমদ মতিউর রহমান (২০২৪-০১-১৭)। "বাংলা সংবাদপত্রের ২০০ বছর ও মতপ্রকাশের স্বাধীনতা"। দৈনিক সংগ্রাম। সংগ্রহের তারিখ ২০২৪-০৩-২২।  গোলাম সোবহান সিদ্দিকী (২০১১-১১-০৬)। "আকরাম ফারূক স্মৃতি তার ভোলা ভার"। দৈনিক সংগ্রাম। সংগ্রহের তারিখ ২০২৪-০৩-২২।  ইসলাম, সোমা (২০১৬-০৭-২৮)। "নিহত জঙ্গি আকিফুজ্জামান মোনায়েম খান পরিবারের সদস্য"। চ্যানেল আই অনলাইন। সংগ্রহের তারিখ ২০২৪-০৩-২২।  দৈনিক পয়গাম (নভেম্বর ১৯৬৬)। "পয়গাম নভেম্বর ১৯৬৬ সালের মূল পত্রিকা"। সংগ্রামের নোটবুক। সংগ্রহের তারিখ ২০২৪-০৩-২৩।  "আখতার-উল-আলম এর বই"। রকমারি.কম। সংগ্রহের তারিখ ২০২৪-০৩-২২।  "আমিই চাঁদের হাটের প্রতিষ্ঠাতা"। কালের কণ্ঠ। ২০১৯-০৬-২৭। সংগ্রহের তারিখ ২০২৪-০৩-২২।  "'স্যার, আপনার কাছে পুরো সাংবাদিকতা বিভাগ ঋণী'"। কালের কণ্ঠ। ২০১৭-০৬-০৮। সংগ্রহের তারিখ ২০২৪-০৩-২২।  "সাংবাদিক আসাদুজ্জামান বাচ্চু আর নেই"। সংবাদ। ২০২২-১০-৩০। সংগ্রহের তারিখ ২০২৪-০৩-২২।  "সাংবাদিক আসাদুজ্জামান বাচ্চু মারা গেছেন"। জাগো নিউজ। ২০২২-১০-৩১। সংগ্রহের তারিখ ২০২৪-০৩-২২।  "ফটোসাংবাদিক জালাল উদ্দিন হায়দারের মৃত্যুতে প্রধানমন্ত্রীর শোক"। যমুনা টিভি। ২০২৩-০৩-১৪। সংগ্রহের তারিখ ২০২৪-০৩-২২।  "চলে গেলেন প্রবীণ ফটোসাংবাদিক জালাল উদ্দিন হায়দার"। কালের কণ্ঠ। ২০২৩-০৩-১৪। সংগ্রহের তারিখ ২০২৪-০৩-২২।  অসীম সাহা (২০১৪-০৩-১৪)। "সত্যেনদার সান্নিধ্যের দিনগুলি"। বাংলাদেশ উদীচী শিল্পীগোষ্ঠী। সংগ্রহের তারিখ ২০২৪-০৩-২২।  অসীম সাহা (ফেব্রুয়ারি ২০১৪)। লেখালেখির এলোমেলো নামতাপাঠ। ঢাকা: কবি প্রকাশনী। আইএসবিএন 9789849075820।  "রফিকুল হক দাদুভাইয়ের ২য় মৃত্যুবার্ষিকী আজ"। দৈনিক যুগান্তর। ২০২৩-১০-১০। সংগ্রহের তারিখ ২০২৪-০৩-২২।  "পাকিস্তানি স্বৈরশাসকদের প্রথম পরাজয়"। দৈনিক যুগান্তর। ২০২২-০১-২৪। সংগ্রহের তারিখ ২০২৪-০৩-২২।  আরিফা সিদ্দিকা (২০১২)। "তালেব, খন্দকার আবু"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "জামায়াতকর্মের প্রমাণ তদন্ত সংস্থায়"। বাংলানিউজটোয়েন্টিফোর.কম। ২০১৩-১০-১৭। সংগ্রহের তারিখ ২০২৪-০৩-২২।  লিখন মাহমুদ (২০২৪)। নিভৃত নিবন্ধ। বিশ্বসাহিত্য কেন্দ্র মাদারিপুর। পৃষ্ঠা ৩৮। আইএসবিএন 9789849906957।  দৈনিক স্বদেশ (ফেব্রুয়ারি ১৯৭৩)। "স্বদেশ ফেব্রুয়ারি ১৯৭৩ সালের পত্রিকার মূল কপি"। সংগ্রামের নোটবুক। সংগ্রহের তারিখ ২০২৪-০৩-২৩।  "'আমি চাই আমার মৃত্যু যেন বার্তা কক্ষেই হয়'"। বিবিসি বাংলা। ২০১৭-০৯-১৩। সংগ্রহের তারিখ ২০২৪-০৩-২২।  "প্রবীণ সাংবাদিক গোলাম সারওয়ার মারা গেছেন"। বিবিসি বাংলা। ২০১৮-০৮-১৩। সংগ্রহের তারিখ ২০২৪-০৩-২২।  "আজীবন সম্মাননা পেলেন গোলাম সারওয়ার"। ঢাকা টাইমস। ২০১৭-০১-২২। সংগ্রহের তারিখ ২০২৪-০৩-২২।  "পিআইবির চেয়ারম্যান হলেন গোলাম সারওয়ার"। প্রথম আলো। ২০১৫-০৮-১৯। সংগ্রহের তারিখ ২০২৪-০৩-২২।  "সাংবাদিক হাবিবুর রহমানের জন্মদিন শনিবার"। বাংলানিউজটোয়েন্টিফোর.কম। ২০১৬-০১-২২। সংগ্রহের তারিখ ২০২৪-০৩-২২।  "ঘরে-বাইরে"। দৈনিক দেশ রূপান্তর। ২০২৪-০৩-১৬। সংগ্রহের তারিখ ২০২৪-০৩-২২।  "শুভ জন্মদিন আখতার হুসেন"। আনন্দভুবন। ২০২৩-১১-০১। সংগ্রহের তারিখ ২০২৪-০৩-২২।  "প্রয়াত সাংবাদিক আমানুল্লাহ কবিরের জানাজা সম্পন্ন"। ইত্তেফাক। ২০১৯-০১-১৭। সংগ্রহের তারিখ ২০২৪-০৩-২২।  "আরেফিন বাদল-এর ৭৪তম জন্মদিন আজ"। মানবজমিন। ২০২১-০৯-২৫। সংগ্রহের তারিখ ২০২৪-০৩-২২।  "গোলাম কবির"। অংশুমালী। ২০১৮-০৫-০৮। সংগ্রহের তারিখ ২০২৪-০৩-২২।  আরীফা সিদ্দিকা (২০১২)। "নেসা, মেহেরুন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "কিংবদন্তি গীতিকবি মনিরুজ্জামান মনিরের জন্মদিন গেল গত মাসেই"। শিক্ষক বাতায়ন। ২০২৪-০২-০৬। সংগ্রহের তারিখ ২০২৪-০৩-২২।  "দৈনিক স্বদেশ পত্রিকার আর্কাইভ"। সংগ্রামের নোটবুক। সংগ্রহের তারিখ ২০২৪-০৩-২৩।